Σύμφωνα με πληροφορίες από αστυνομικές πηγές, λίγο πριν από τα μεσάνυχτα της Κυριακής και μετά τη νίκη και επανεκλογή του νυν δημάρχου Ανδρεάκου, συγγενικό του πρόσωπο άρχισε να ρίχνει ριπές στον αέρα με καλάσνικοφ, μπροστά από το βιβλιοπωλείο του Γιώργου Δημακόγιαννη στην Αρεόπολη της Αν. Μάνης. Επίσης, σύμφωνα με καταθέσεις στην αστυνομία της περιοχής, κατονομάστηκε ως δράστης των πυροβολισμών, ο γιος του δημάρχου ενώ, κατά τις ίδιες πληροφορίες, ο φέρων τον οπλισμό απείλησε τη σύζυγο του κ.Δημακόγιαννη και μία ακόμα γυναίκα που βρίσκονταν εκείνη την ώρα μπροστά στο βιβλιοπωλείο, λέγοντας: “Πουτ@νες, που είναι ο Γιώργος;”.

Ο ιδιοκτήτης και εκδότης της “Αδούλωτης Μάνης” έσπευσε στην Αρεόπολη και στη συνέχεια έδωσε κατάθεση στο Τμήμα Γυθείου.

Η επιχείρηση του γνωστού συγγραφέα και πρώην πολιτευτή της “Χρυσής Αυγής” στην Λακωνία, βρίσκεται στην πλατεία της πρωτεύουσας της Λακωνικής Μάνης και είναι ένα από τα καλύτερα ιστορικά βιβλιοπωλεία πρότυπα στην Ελλάδα, το οποίο έχει εκδόσει σπουδαία βιβλία του ελληνικού πατριωτικού χώρου.

Ο γνωστός πολιτευτής, εκδότης και δημοσιογράφος είναι στέλεχος του συνδυασμού του Κυρ. Μιχαλολιάκου για τον Δήμο Αν. Μάνης και μάλιστα πήρε και τις περισσότερες ψήφους στην δημοτική αναμέτρηση. Κατά τις ίδιες πληροφορίες, μετά τη νίκη του Ανδρέακου, οπαδοί του βγήκαν στην πλατεία και άρχισαν να πυροβολούν στον αέρα.

Το πρωί της Δευτέρας, στην περιοχή καταφθάνει κλιμάκιο της Ασφάλειας, για έρευνες αλλά και για την αποφυγή πιθανής βεντέτας.